  Майя Бывальцева Таяз арняе Удмуртиын куазь жобалоз, температура -5 градусысен +6 градусозь «ӟечыралоз». Со сярысь улосвыл Гидрометцентрлэн пресс-службаез ивортӥз. Арня пумозь Удмуртиын пӧртэм кужымен зор-кот усёз, тужгес шӧдскымонгес 28-тӥ коньывуонэ луоз но 29-тӥ коньывуонэ потон уйинозь возиськоз Удмуртиысь Гидрометцентрлэн пресс-службаезВуоно уйин сюресъёс вылын куд-ог интыын гылыт лымы, йӧвалег луоз. Пеймытэн -5 градусозь, югытэн +6 градусозь возиськоз. Уйпал ёросъёсын кот лымы усёз. 28-тӥ коньывуонэ потон уе Удмуртилэн бадӟым люкетаз котлы лымы усёз. Ӵукна но нуназе быдэс элькунъя зороз. Уйин 0…-3, нуназе +1…+6 градус луоз. 29-тӥ коньывуонэ потон уе зороз но лымыялоз, нуназе зор-кот усьыны кулэ ӧвӧл. Температура шуак лэзькоз, сюресъёс вылын йӧвалег кылдоз. Уйин но нуназе 0…-5 градус возиськоз. Нарысь-валысь чакланъёсъя, шутэтскон нуналъёсы температура ӝутскоз.  Тегъёс: Ижкар Удмуртия куазь лымы сӥзьыл  